
Κεφ. 4

	Τρόποι δ' εἰσὶ τοῦ μὲν ἐλέγχειν δύο· οἱ μὲν γάρ εἰσι 
παρὰ τὴν λέξιν, οἱ δ' ἔξω τῆς λέξεως. ἔστι δὲ τὰ μὲν 
165b.25
παρὰ τὴν λέξιν ἐμποιοῦντα τὴν φαντασίαν ἓξ τὸν ἀριθμόν· 
ταῦτα δ' ἐστὶν ὁμωνυμία, ἀμφιβολία, σύνθεσις, διαίρεσις, 
προσῳδία, σχῆμα λέξεως. τούτου δὲ πίστις ἥ τε διὰ τῆς 
ἐπαγωγῆς καὶ συλλογισμός, ἄν τε ληφθῇ τις ἄλλος καὶ 
ὅτι τοσαυταχῶς ἂν τοῖς αὐτοῖς ὀνόμασι καὶ λόγοις μὴ 
165b.30
ταὐτὸ δηλώσαιμεν. εἰσὶ δὲ παρὰ μὲν τὴν ὁμωνυμίαν οἱ 
τοιοίδε τῶν λόγων, οἷον ὅτι μανθάνουσιν οἱ ἐπιστάμενοι, τὰ 
γὰρ ἀποστοματιζόμενα μανθάνουσιν οἱ γραμματικοί· τὸ γὰρ 
μανθάνειν ὁμώνυμον, τό τε ξυνιέναι χρώμενον τῇ ἐπιστήμῃ 
καὶ τὸ λαμβάνειν ἐπιστήμην. 




καὶ πάλιν ὅτι τὰ κακὰ ἀγα-
165b.35
θά· τὰ γὰρ δέοντα ἀγαθά, τὰ δὲ κακὰ δέοντα· διττὸν γὰρ 
τὸ δέον, τό τ' ἀναγκαῖον, ὃ συμβαίνει πολλάκις καὶ ἐπὶ 
τῶν κακῶν (ἔστι γὰρ κακόν τι ἀναγκαῖον) – καὶ τἀγαθὰ δὲ 
δέοντά φαμεν εἶναι. 


ἔτι <τὸ> τὸν αὐτὸν καθῆσθαι καὶ ἑστάναι, καὶ 
κάμνειν καὶ ὑγιαίνειν. ὅσπερ γὰρ ἀνίστατο, ἕστηκεν, καὶ ὅσπερ 
166a.1
ὑγιάζετο, ὑγιαίνει· ἀνίστατο δ' ὁ καθήμενος καὶ ὑγιάζετο ὁ 
κάμνων. τὸ γὰρ τὸν κάμνοντα ὁτιοῦν ποιεῖν ἢ πάσχειν οὐχ ἓν 
σημαίνει, ἀλλ' ὁτὲ μὲν ὅτι ὁ νῦν κάμνων [ἢ καθήμενος], ὁτὲ 
δ' ὃς ἔκαμνε πρότερον. 

πλὴν ὑγιάζετο μὲν καὶ κάμνων καὶ ὁ 
166a.5
κάμνων· ὑγιαίνει δ' οὐ κάμνων ἀλλ' ὁ κάμνων, οὐ νῦν, ἀλλ' ὁ   
πρότερον. 
παρὰ δὲ τὴν ἀμφιβολίαν οἱ τοιοίδε· τὸ βούλεσθαι 
λαβεῖν με τοὺς πολεμίους. καὶ “ἆρ' ὅ τις γινώσκει, τοῦτο γι-
νώσκει;” καὶ γὰρ τὸν γινώσκοντα καὶ τὸ γινωσκόμενον ἐνδέχε-
ται ὡς γινώσκοντα σημῆναι τούτῳ τῷ λόγῳ. καὶ “ἆρα ὃ ὁρᾷ 
166a.10
τις, τοῦτο ὁρᾷ; ὁρᾷ δὲ τὸν κίονα, ὥστε ὁρᾷ ὁ κίων”. καὶ “ἆρα 
ὃ σὺ φῂς εἶναι, τοῦτο σὺ φῂς εἶναι; φῂς δὲ λίθον εἶναι· 
σὺ ἄρα φῂς λίθος εἶναι”. 

καὶ “ἆρ' ἔστι σιγῶντα λέγειν;” διτ-
τὸν γὰρ καὶ τὸ σιγῶντα λέγειν, τό τε τὸν λέγοντα σιγᾶν 
καὶ τὸ τὰ λεγόμενα. 

εἰσὶ δὲ τρεῖς τρόποι τῶν παρὰ τὴν 
166a.15
ὁμωνυμίαν καὶ τὴν ἀμφιβολίαν· εἷς μὲν ὅταν ἢ ὁ λόγος 
ἢ τοὔνομα κυρίως σημαίνῃ πλείω, οἷον ἀετὸς καὶ κύων· εἷς 
δὲ ὅταν εἰωθότες ὦμεν οὕτω λέγειν· τρίτος δὲ ὅταν τὸ συντεθὲν 
πλείω σημαίνῃ, κεχωρισμένον δὲ ἁπλῶς. οἷον τὸ “ἐπίσταται 
γράμματα”· ἑκάτερον μὲν γάρ, εἰ ἔτυχεν, ἕν τι σημαίνει, τὸ 
166a.20
“ἐπίσταται” καὶ τὸ “γράμματα”· ἄμφω δὲ πλείω, ἢ τὸ τὰ 
γράμματα αὐτὰ ἐπιστήμην ἔχειν ἢ τῶν γραμμάτων ἄλλον. 
 Ἡ μὲν οὖν ἀμφιβολία καὶ ὁμωνυμία παρὰ τούτους τοὺς 
τρόπους ἐστίν. 

παρὰ δὲ τὴν σύνθεσιν τὰ τοιάδε, οἷον τὸ δύ-
νασθαι καθήμενον βαδίζειν καὶ μὴ γράφοντα γράφειν (οὐ 
166a.25
γὰρ ταὐτὸ σημαίνει ἂν διελών τις εἴπῃ καὶ συνθεὶς ὡς 
δυνατὸν τὸ “καθήμενον βαδίζειν” [καὶ “μὴ γράφοντα γρά-
φειν”]· καὶ τοῦθ' ὡσαύτως, ἄν τις συνθῇ τὸ “μὴ γράφοντα 
γράφειν”· σημαίνει γὰρ ὡς ἔχει δύναμιν τοῦ μὴ γράφων   
γράφειν· ἐὰν δὲ μὴ συνθῇ, ὅτι ἔχει δύναμιν, ὅτε οὐ γρά-
166a.30
φει, τοῦ γράφειν), καὶ “μανθάνει νῦν γράμματα, εἴπερ μαν-
θάνει ἃ ἐπίσταται”. ἔτι τὸ ἓν μόνον δυνάμενον φέρειν πολλὰ 
δύνασθαι φέρειν. 
 Παρὰ δὲ τὴν διαίρεσιν ὅτι τὰ πέντ' ἐστὶ δύο καὶ τρία, 
καὶ περιττὰ καὶ ἄρτια, καὶ τὸ μεῖζον ἴσον· τοσοῦτον γὰρ 
166a.35
καὶ ἔτι πρός. ὁ γὰρ αὐτὸς λόγος διῃρημένος καὶ συγκεί-
μενος οὐκ ἀεὶ ταὐτὸ σημαίνειν ἂν δόξειεν, οἷον “ἐγώ σ' ἔθη-
κα δοῦλον ὄντ' ἐλεύθερον” καὶ τὸ “πεντήκοντ' ἀνδρῶν ἑκα-
τὸν λίπε δῖος Ἀχιλλεύς”. 
166b.1
 Παρὰ δὲ τὴν προσῳδίαν ἐν μὲν τοῖς ἄνευ γραφῆς 
διαλεκτικοῖς οὐ ῥᾴδιον ποιῆσαι λόγον, ἐν δὲ τοῖς γεγραμ-
μένοις καὶ ποιήμασι μᾶλλον. οἷον καὶ τὸν Ὅμηρον ἔνιοι 
διορθοῦνται πρὸς τοὺς ἐλέγχοντας ὡς ἄτοπον εἰρηκότα “τὸ 
166b.5
μὲν οὐ καταπύθεται ὄμβρῳ”· λύουσι γὰρ αὐτὸ τῇ προς-
ῳδίᾳ, λέγοντες τὸ “ου” ὀξύτερον. 
καὶ τὸ περὶ τὸ ἐνύπνιον τοῦ 
Ἀγαμέμνονος, ὅτι οὐκ αὐτὸς ὁ Ζεὺς εἶπεν “δίδομεν δέ οἱ 
εὖχος ἀρέσθαι”, ἀλλὰ τῷ ἐνυπνίῳ ἐνετέλλετο διδόναι. τὰ 
μὲν οὖν τοιαῦτα παρὰ τὴν προσῳδίαν ἐστίν. 
166b.10
 Οἱ δὲ παρὰ τὸ σχῆμα τῆς λέξεως συμβαίνουσιν ὅταν 
τὸ μὴ ταὐτὸ ὡσαύτως ἑρμηνεύηται, οἷον τὸ ἄρρεν θῆλυ ἢ 
τὸ θῆλυ ἄρρεν ἢ τὸ μεταξὺ θάτερον τούτων, ἢ πάλιν τὸ 
ποιὸν ποσὸν ἢ τὸ ποσὸν ποιόν, ἢ τὸ ποιοῦν πάσχον ἢ τὸ 
διακείμενον ποιοῦν, καὶ τἆλλα δ' ὡς διῄρηται πρότερον· 
166b.15
ἔστι γὰρ τὸ μὴ τῶν ποιεῖν ὂν ὡς τῶν ποιεῖν τι τῇ λέξει ση-
μαίνειν. οἷον τὸ ὑγιαίνειν ὁμοίως τῷ σχήματι τῆς λέξεως 
λέγεται τῷ τέμνειν ἢ οἰκοδομεῖν· καίτοι τὸ μὲν ποιόν τι   
καὶ διακείμενόν πως δηλοῖ, τὸ δὲ ποιεῖν τι. τὸν αὐτὸν δὲ 
τρόπον καὶ ἐπὶ τῶν ἄλλων. 
166b.20
 Οἱ μὲν οὖν παρὰ τὴν λέξιν ἔλεγχοι ἐκ τούτων τῶν τό-
πων εἰσίν. 




	Οι τρόποι του ελέγχου είναι δύο: άλλοι έλεγχοι εξαρτώνται από τη διατύπωση ενώ άλλοι είναι ανεξάρτητοι από τη διατύπωση. Τώρα εκείνα που εξαρτώνται από τη διατύπωση και δημιουργούν την εντύπωση του ελέγχου είναι έξι στον αριθμό: και αυτά είναι η ομωνυμική αμφισημία[footnoteRef:1], η συντακτική αμφισημία, η σύνδεση, ο διαχωρισμός, ο τονισμός και ο τύπος της λέξης. Για τούτο όμως μας πείθει και η επαγωγή και συλλογισμός, και κάποιος άλλος αν βρεθεί και [ο συλλογισμός που δείχνει] ότι τόσοι θα είναι οι τρόποι με τους οποίους με τα ίδια ονόματα και τις ίδιες φράσεις μπορούμε να μη δηλώνουμε το ίδιο πράγμα.  [1:  ὁμώνυμον: Στα Τοπικά ο Αριστοτέλης διερευνά την ομωνυμία από τη σκοπιά των διαφορετικών γλωσσικών χρήσεων και των διαφορετικών σημασιών μιας λέξης, και ειδικά στο κεφ. 15 του βιβλίου Α δίνει οδηγίες για το πώς να διερευνήσουμε με συστηματικό τρόπο τη σημασία μιας λέξης  σε διαφορετικά συμφραζόμενα ή σε διαφορετικά γλωσσικά παίγνια όπως θα μπορούσαμε με σύγχρονη ορολογία να πούμε. Για την απόδοση στα ν.ε. των ὁμώνυμον και ὁμωνυμία με τις φράση «ομωνυμικά αμφίσημο» και «ομωνυμική αμφισημία», βλ. υποσημείωση για το ὁμώνυμον στο 106a22 και b4 του βιβλίου Α των Τοπικών. ] 

Τώρα τα επιχειρήματα που εξαρτώνται από την ομωνυμική αμφισημία είναι τέτοιας λογής: όπως για παράδειγμα το ότι μαθαίνουν οι γνωρίζοντες, γιατί  μαθαίνουν (καταλαβαίνουν και γράφουν) αυτά που τους υπαγορεύουν όσοι γνωρίζουν γραφή κι ανάγνωση. Γιατί το ‘μαθαίνω’ είναι ομώνυμο καθώς σημαίνει και το να κατανοείς με εφόδιο τη γνώση και το να αποκτάς γνώση.[footnoteRef:2]  [2:  Βλ. Ευθύδημος 277e-278a. Η ομωνυμική αμφισημία του «μανθάνω» βρίσκεται στο ότι μπορούσε να χρησιμοποιηθεί και για να δηλώσει τη διαδικασία μέσα από την οποία αποκτώ μια γνώση που δεν έχω, π.χ. μαθαίνω τα γράμματα της αλφαβήτου, αλλά και για να δηλώσει το ότι έχω την ικανότητα να χειριστώ σωστά κάποια γνώση και να κατανοήσω κάτι, όπως π.χ. εδώ τη γνώση των γραμμάτων για να κατανοήσω και να γράψω όταν μου τα υπαγορεύουν. ] 


Είτε πάλι το ότι τα κακά είναι αγαθά, γιατί τα αναγκαία είναι αγαθά, και τα κακά είναι αναγκαία. Γιατί έχει διττή σημασία το αναγκαίο: αναγκαίο είναι και το απαραίτητο, κι έτσι λέμε «τα αναγκαία» για τα απαραίτητα αγαθά, και πολλές φορές πάει μαζί με τα κακά -γιατί είναι δυνατόν κάτι να είναι αναγκαίο κακό. 

Επιπλέον το ότι ο ίδιος άνθρωπος είναι καθισμένος και όρθιος, και ασθενής και υγιής. Γιατί εκείνος που σηκώθηκε είναι όρθιος, και εκείνος που ανέκτησε την υγεία του υγιής, και σηκώθηκε ο καθισμένος και ανέκτησε την υγεία του ο ασθενής. Γιατί το ότι ο ασθενής κάνει ή παθαίνει κάτι οτιδήποτε δεν σημαίνει ένα πράγμα, αλλά άλλοτε σημαίνει ότι αυτός που είναι τώρα ασθενής [ή καθισμένος] κάνει ή παθαίνει κάτι, ενώ άλλοτε σημαίνει αυτός που ήταν προηγουμένως ασθενής. Πλην όμως ανέκτησε την υγεία του και όταν ασθενούσε και ο ασθενής, αλλά υγιής είναι όχι όταν ασθενεί αλλά ο ασθενής, όχι ο τώρα ασθενής αλλά ο προηγουμένως ασθενής. 

Και από την συντακτική αμφισημία εξαρτώνται τα τέτοιας λογής: Η επιθυμία εκδίκησης των εχθρών μας.[footnoteRef:3] Επίσης, άραγε αυτό που κάποιος γνωρίζει, αυτό γνωρίζει; Γιατί σε αυτή τη φράση το «αυτό» μπορεί να δηλώνει και αυτό που γνωρίζει και αυτό που το γνωρίζουν. Και, άραγε αυτό που κάποιος βλέπει, αυτό βλέπει; Και βλέπει τον κίονα, επομένως βλέπει ο κίονας.  Και άραγε όταν ισχυρίζεσαι ότι κάτι είναι αυτό, αυτό είναι ο ισχυρισμός σου; Ισχυρίζεσαι όμως ότι κάτι είναι πέτρα [ή άδικο ή λάθος], άρα πέτρα[ή άδικος ή λάθος] είναι ο ισχυρισμός σου. Και είναι άραγε δυνατόν να λες πράγματα χωρίς φωνή; Γιατί «το να λες πράγματα χωρίς φωνή» έχει διττή σημασία: και ότι αυτός που λέει πράγματα τα λέει χωρίς φωνή και ότι τα πράγματα που λέγονται είναι χωρίς φωνή.  [3:  Πρόκειται για συντακτική αμφισημία που στο αρχαίο κείμενο δημιουργείται καθώς δεν είναι σαφές ποια αιτιατική, «με» ή «τοὺς πολεμίους» είναι υποκείμενο και ποια αντικείμενο του απαρεμφάτου «λαβεῖν»: η επιθυμία να συλλάβουν εμένα οι εχθροί ή η επιθυμία να συλλάβω εγώ τους εχθρούς. Μια παρόμοια συντακτική αμφισημία προσπάθησα να αποδώσω με τις γενικές στα νέα ελληνικά: η επιθυμία να εκδικηθούν οι εχθροί μας ή η επιθυμία να εκδικηθούμε τους εχθρούς μας. ] 







Υπάρχουν όμως τρεις τρόποι που εξαρτώνται από την ομωνυμική και από την συντακτική αμφισημία. Ένας όταν η φραση ή το όνομα σημαίνουν κυριολεκτικά περισσότερα από ένα πράγματα, όπως για παράδειγμα η Αφροδίτη και ο καρκίνος[footnoteRef:4]. Ένας όταν συνηθίζουμε να μιλάμε έτσι. Και τρίτος όταν στη σύνδεσή τους σημαίνουν περισσότερα ενώ χωριστά καθένα σημαίνει μόνο ένα.  Για παράδειγμα «η γνώση των ανθρώπων», γιατί αν συναντήσουμε το ένα από τα δύο, το «γνώση» ή το «άνθρωποι», σημαίνει ένα πράγμα, όμως και τα δυο μαζί σημαίνουν περισσότερα: ή ότι οι ίδιοι οι άνθρωποι έχουν γνώση ή ότι κάποιος άλλος έχει γνώση των ανθρώπων. Η συντακτική αμφισημία, λοιπόν, και η ομωνυμική εξαρτώνται από αυτούς τους τρόπους.  [4:  ἀετὸς: πουλί, σημαία των Περσών, αέτωμα κτιρίου. κύων: σκύλος, σκυλόψαρο, ο Σείριος, ο κυνικός φιλόσοφος. Αφροδίτη: το αστέρι, η θεά, η θεία μου. Καρκίνος: ασθένεια, αστερισμός, ζώδιο, κάβουρας. ] 



Τώρα από τη σύνδεση εξαρτώνται τα τέτοιας λογής. Για παράδειγμα μπορείς ενώ κάθεσαι να περπατάς και ενώ δε γράφεις να γράφεις (γιατί δεν σημαίνει το ίδιο αν κάποιος πει χωρίζοντάς τα ή συνδέοντάς τα ότι «μπορείς ενώ κάθεσαι να περπατάς».  Και με τον ίδιο τρόπο και εκείνο: αν κάποιος συνδέσει το «μπορείς ενώ δε γράφεις να γράφεις». Γιατί σημαίνει ότι έχεις τη δυνατότητα του να γράφεις ενώ δε γράφεις. Όμως εάν δεν τα συνδέσει, σημαίνει ότι, όταν δεν γράφει, έχει τη δυνατότητα να γράφει) [footnoteRef:5], και μαθαίνει τώρα γράμματα, εάν βέβαια μαθαίνει αυτά που ξέρει. [footnoteRef:6]Και επίσης το «ένα μόνο αυτός που μπορεί να σηκώσει πολλά μπορεί να σηκώνει»[footnoteRef:7].  [5:  Μπορείς ενώ κάθεσαι, να περπατάς. Μπορείς, ενώ κάθεσαι να περπατάς. Μπορείς ενώ δεν γράφεις, να γράφεις. Μπορείς, ενώ δε γράφεις να γράφεις. ]  [6:  Μαθαίνει τώρα, γράμματα εάν βέβαια κατανοεί [μαθαίνει] αυτά που ξέρει. Μαθαίνει τώρα γράμματα, εάν βέβαια μαθαίνει αυτά που ξέρει. ]  [7:  Ένα μόνο, αυτός που μπορεί να σηκώσει πολλά, μπορεί να σηκώνει. Ένα μόνο αυτός που μπορεί να σηκώσει, πολλά μπορεί να σηκώνει.] 



Και εξαρτάται από το διαχωρισμό το ότι το πέντε είναι δύο και τρία, και άρτιο και περιττό, και το μεγαλύτερο είναι ίσο, γιατί είναι τόσο και κάτι παραπάνω. Η ίδια δηλαδή φράση  αν τη χωρίσουμε ή τη συνδέσουμε δεν θα θεωρήσουμε ότι σημαίνει πάντοτε το ίδιο, όπως για παράδειγμα το «Δούλο έκανα ελεύθερο.» και το «Ο θεϊκός Αχιλλέας άφησε από άντρες εκατό πενήντα». 

Από τον τονισμό  δεν είναι εύκολο να φτιάξεις επιχείρημα στις διαλεκτικές συζητήσεις που δεν είναι γραπτές, ενώ στις γραπτές συζητήσεις και στα ποιήματα είναι ευκολότερο. Για παράδειγμα και τον Όμηρο μερικοί τον διορθώνουν για να απαντήσουν σε εκείνους που τον ελέγχουν πως τάχα λέει κάτι άτοπο όταν λέει “τὸ μὲν οὐ καταπύθεται ὄμβρῳ” [τα βροχόνερα δεν το 'χουν σαπημένο]. Γιατί το επιλύουν με την προσωδία, εκφέροντας  το ου με τόνο [οὗ, κάνοντάς το δηλ. αναφορική αντωνυμία αντί για άρνηση]. [footnoteRef:8] Και σχετικά με το όνειρο του Αγαμέμνονα ότι δεν είπε ο ίδιος ο Δίας “δίδομεν δέ οἱ εὖχος ἀρέσθαι” [του δίνουμε τη δοξασμένη νίκη] αλλά έδωσε εντολή στο όνειρο «διδόναι».[footnoteRef:9] Τέτοιας λογής είναι λοιπόν αυτά που εξαρτώνται από τον τονισμό.  [8:  Ιλιάδα Ψ 328, μετάφραση Καζαντζάκη/Κακριδή:Τα βροχόνερα δεν το ‘χουν σαπημένο, ή Τα βροχόνερα που το ‘χουν σαπημένο. Άλλη πιθανή μετάφραση στα ν.ε. που να διατηρεί την αμφισημία: Αυτό δε, το σαπίζει η βροχή. Αυτό δε(ν) το σαπίζει η βροχή. ]  [9:  Δηλαδή κατεβάζοντας τον τόνο αντί για «δίδομεν» έχουμε «διδόμεν»,  που είναι ο ιωνικός τύπος του απαρεμφάτου σε θέση προστακτικής, αντιστοιχεί δηλαδή στο «διδόναι»,  κι έτσι σημαίνει «να του δώσει/δοθεί η νίκη», επομένως δεν μπορούμε να θεωρήσουμε ότι ο Δίας δίνει ο ίδιος μια ψευδή υπόσχεση.  Το περιστατικό περιγράφεται στο Ιλιάδα Β 1-34: 
«Οι άλλοι —θεοί, θνητοί πολέμαρχοι— κοιμόνταν όλη νύχτα,
και μοναχά το Δία δεν έπιανεν ύπνος γλυκός καθόλου,
μόν' όλο μες στο νου του ανάδευε, πώς του Αχιλλέα να δώσει
τιμή, κι Αργίτες δίπλα στ' άρμενα περίσσιους ν' αφανίσει.
Και τούτη η πιο καλή του εικάστηκε βουλή στο νου, να στείλει
στο γιο του Ατρέα, τον Αγαμέμνονα, τον όνειρο τον πλάνο·
γυρνάει σ' αυτόν και με ανεμάρπαστα του συντυχαίνει λόγια:
«Όνειρε πλάνε, ομπρός, στ' Αργίτικα γοργά καράβια δράμε,
και στο καλύβι του Αγαμέμνονα, του γιου του Ατρέα, σα φτάσεις,
Β 10ό,τι σου ορίζω τώρα λέγε του και μην το παραλλάξεις.
Σπρώχ' τον γοργά τους μακρομάλληδες Αργίτες ν' αρματώσει·
ήρθε η στιγμή που το πλατύδρομο το κάστρο θα πατήσει
των Τρώων· οι αθάνατοι στον Όλυμπο πια δεν κρατούνε τώρα
δυο γνώμες, τι όλους τους ελύγισε με τα παρακλητά της
η Ήρα, κι απά στους Τρώες επλάκωσαν τρανοί καημοί και πίκρες.»  (μετ. Καζαντζάκη-Κακριδή).
Ωστόσο η ακριβής διατύπωση της φράσης που χρησιμοποιεί στο παράδειγμά του ο Αριστοτέλης προέρχεται από το Φ 297 και τη λέει ο Ποσειδώνας στον Αχιλλέα: 
«Μ' άκουσε τώρα την αρμήνια μας τη γνωστικιά, αν σ' αρέσει:
Μην πάψουν να χτυπούν τα χέρια σου στην άγρια μέσα μάχη,
πριν να κλειστούν στο πολυδόξαστο το κάστρο όσοι γλιτώσουν
από τους Τρώες· μα εσύ τον Έχτορα νεκρό σα ρίξεις κάτω,
γύρνα στα πλοία ξανά· σου δίνουμε τρανή να πάρεις δόξα (δίδομεν δέ τοι εὖχος ἀρέσθαι)» (μετ. Καζαντζάκη-Κακριδή). 
Στην Ποιητική 1461a22-23, ο Αριστοτέλης αποδίδει σε κάποιον Ιππία Θάσιο, άλλο από τον γνωστό σοφιστή Ιππία από την Ηλία, τις δύο «λύσεις» για τους ομηρικούς στίχους που παραθέτει εδώ: «κατὰ δὲ προσῳδίαν, ὥσπερ Ἱππίας ἔλυεν ὁ Θάσιος, τὸ “δίδομεν δε οἱ εὖχος ἀρέσθαι” καὶ “τὸ μὲν οὗ καταπύθεται ὄμβρῳ».] 


Τα επιχειρήματα που εξαρτώνται από τον τύπο της λέξης προκύπτουν όταν αυτό που δεν είναι το ίδιο εκφράζεται με τον ίδιο τρόπο, για παράδειγμα το αρσενικό σαν θηλυκό ή το θηλυκό σαν αρσενικό ή το ουδέτερο σαν το ένα ή το άλλο από αυτά τα δύο, ή πάλι η ποιότητα σαν ποσότητα ή η ποσότητα σαν ποιότητα ή το ενεργητικό σαν παθητικό, ή το μέσο σαν ενεργητικό και το ουδέτερης διάθεσης σαν ενεργητικό και ούτω καθεξής και με τα άλλα που διακρίναμε πριν. Γιατί μπορεί αυτό που δεν ανήκει στα ενεργητικά να δηλωθεί με διατύπωση σαν αυτή των ενεργητικών. Για παράδειγμα το υγιαίνω λέγεται παρόμοια με το κόβω ή το χτίζω ως προς το σχηματισμό της λέξης, μολονότι το πρώτο δηλώνει ποιότητα και ότι βρίσκομαι σε κάποια κατάσταση, ενώ το άλλο ότι κάτι κάνω. Με τον ίδιο τρόπο και στα άλλα.  Οι έλεγχοι, λοιπόν που εξαρτώνται από τη διατύπωση προκύπτουν από αυτούς τους τόπους. 

